《为叶宾月赋》
宋代·卫宗武

大乙涵中精，凝聚为夜魄。
皎皎行长空，高圆竞明发。
流辉大江涌，散影千林刻。
骚人抱负奇，一气清相若。
有主此有宾，不劳折柬约。
悠然来几席，玉色照肝膈。
对之启粲齿，嘲弄不为虐，
累累喷珠玑，华采互呈豁。
银阙或未完，要君施斧凿。
乘风到广寒，一笑翻成客。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。